Helen Keller

Helen Adams Keller a l'é stàita na scritris e oratris american-a. A l'era nassùa a Tuscumbia an Alabama dël 1880. Quand a l'avìa 19 mèis a l'é vnùita bòrgna e ciòrgna, miraco për na scarlatin-a o për na meningite.

Quand che Helen a l'ha avù set agn, la famija a l'ha trovaje na magistra, Anne Sullivan, che a l'avìa tornà a vëdde dòp dle operassion.

Anne a l'ha giutà Helen a amparé a comuniché con j'àutr, an scrivendje ij nòm dle còse dzor le man. Dël 1890, la famija d'Helen a l'ha mandala al Perkins Institute për ch'amparèissa a parlé e a comuniché. Quand ch'a l'ha avù 19 agn, Helen a l'é andàita al Radcliffe College an Massachusetts e lì a l'é laureasse dël 1904, la prima përson-a ciòrgna e bòrgna al mon a riussije.

Dël 1903, Helen a l'ha scrivù un lìber dzor soa vita , The Story of My Life. An tut a l'ha scrivù dj'àutr dodes lìber.

Helen Keller a l'ha viagià tant, an visitand 39 paìs. A l'é mòrta al 1m ëd giugn dël 1968 a Arcan Ridge ant ël Connecticut. 

Keller, Helen